9. Forvaaren 



271 



Hertil hører først de, hvis Blomsterstande var synlige allerede den 

 foregaaende Sommer, i alt Fald for Hanraklernes Vedkommende, 

 nemlig Hassel og Æl (Birkens Hanrakler er synlige fra Efteraaret 

 af, men Blomstringen finder Sted ved Løvspringet). 



Andre har vidt udviklede Blomsterstande indesluttede i Knopperne, 

 men blomstrer ogsaa kort før deres Løvspring, om end noget senere, 

 nemlig Arter af Pil (Salix cinerea, S. caprea, S. aurita, S. acutifolia, 

 S. daphnoides, S. nigricans, S. viminalis o, fl.), Asp (Populus tremula), 

 Ælm, Pebertræ samt Cornus mas. 



Hasselen er den allerførste; allerede i Januar og Febr. kan man 

 undertiden se de lange Hanrakler aabnede, og det svovlgule Støv 

 ryger ved en svag Rystning ud af dem, medens Hunblomsterne strækker 

 deres purpurrøde Grifler ud af de skælklædte Knopper for at opfange 

 Støvkornene. Endnu i Begyndelsen af April kan man ofte finde 

 Hasselen i Blomst, men mod Maanedens Slutning falder Hanraklerne 

 til Jorden. Middeltiden for dens Blomstring angives af Matthias sen 

 til 4. Marts. I sydligere Egne blomstrer den tidligere, i Kaukasus, 

 f. Ex., før Jul. Rød-Ællen kan ved Frankfurt Vm blomstre 31. Jan. 

 Storbladet Ælm (U. glabra) blomstrer hos os i April. Pebertræ ud- 

 folder sine rosenrøde, vellugtende Blomster i Forvaaren, men først i Maj 

 kommer dens Løvspring. Ask begynder undertiden sin Blomstring sidst 

 i April og det paa bar Gren. Erica carnea kan være i Blomst i de 

 første Dage af April og blomstre til Maanedens Ende, omsværmet af 

 Bier og Humler (se forøvrigt senere under Midvaaren). 



De sidst nævnte Vedplanter hører snarest til Midvaaren saa vel 

 som de to stedsegrønne Arter Tax og Mistelten. 



Af fremmede, i Haver plantede Buske kan nævnes Forsijthia-Av- 

 terne, den nordamerikanske Hamamelis virginia na og den europæiske 

 Cornus mas. De har alle gule Blomster og blomstrer før Løvspringet 

 {Hamamdis udfolder sine Blomster allerede ved Løvfaldet). 



Det er altsaa et ikke ringe Antal Arter, der blomstrer før Løv- 

 springet. Af disse er de fleste Vin db est øv ere med farveløse og sær- 

 kønnede Blomster, og det er naturligt, at det er en Fordel for saa- 

 danne, at der intet Løv er udviklet, som kan hindre Vinden i at fore 

 Støvet hen til Hunblomsterne. Ogsaa af dem, der blomstrer samtidig 

 med Løvspringet, er en ikke ringe Del Vindbestøvere, nemlig Birk, 

 Bøg, Eg, men Blomstringen finder da Sted i Løvspringets første Tid, 

 før Bladmængden er bleven stor. Alle Vindbestøvere frembringer 

 store Mængder af Blomsterstøv (hvad der bøder paa, at meget gaar 

 tabt) og har fremragende Støvfang. 



En helt anden Bygning har Blomsterne hos Pebertræ, Cornus mas, 

 Forsythia, Erica carnea, idet de har farvede Biostre, til Dels ikke frem- 



